เรื่องร้องเรียน: เดิมเทอมที่ผ่านมาทางโรงเรียนให้เด็กนั่งทานข้าวในโรงอาหาร แม้จะเป็นช่วงระวังโควิดเข้มงวด แต่โรงอาหารมีการเว้นระยะห่างแต่ละโต๊ะเกิน1เมตร,ระบายอากาศดี เทอมนี้(เริ่มปีการศึกษา2565ของรร.นานาชาติราวต้นเดือนกันยายน2565 ซึ่งเป็นช่วงผ่อนปรนความเข้มงวดเรื่องโควิดแล้ว แต่ทางรร.กลับเปลี่ยนนโยบายให้เด็กนั่งทานอาหารในห้องเรียน โดยให้เหตุผลเรื่องความแออัด ซึ่งความเป็นจริงการนั่งทานที่ห้องเรียนแออัดกว่า เพราะเด็ก8-12คนต่อห้องนั่นโต๊ะเดียวกัน ไม่มีการเว้นระยะห่างเลย อีกทั้งยังโต๊ะและพื้นห้องเรียนยังไม่ทนน้ำเหมือนโต๊ะและพื้นโรงอาหาร จึงทำความสะอาดได้ยากกว่า โดยทางโรงเรียนได้เปลี่ยนโรงอาหารเดิมเป็นการขยายครัวและโรงพละ อยู่ในพื้นที่เดียวกันซึ่งไม่ถูกสุขลักษณะในเรื่องกลิ่นอาหาร อีกสาเหตุเป็นเนื่องจากทางโรงเรียนรับนักเรียนเกินความเหมาะสมของสถานที่ จึงต้องขยายส่วนครัวและโรงพละ ซึ่งเท่ากับว่าโรงเรียนนี้ไม่มีโรงอาหารซึ่งเป็นสถานที่พื้นฐานที่ทุกโรงเรียนควรจะมี และทางโรงเรียนยังได้นำเสนอโรงอาหารเป็นสิ่งอำนวยความสะดวกอย่างหนึ่งก่อนที่ผู้ปกครองจะตัดสินใจส่งบุตรหลานเข้าเรียนที่นี่ค่ะ
การดำเนินการของเจ้าหน้าที่: สำนักงานเขตประเวศ โดยฝ่ายสิ่งแวดล้อมฯ ได้ลงพื้นที่ตรวจแนะนำด้านสุขลักษณะทางกาย พร้อมทั้งสุ่มตรวจภาชนะอุปกรณ์และมือของผู้ปฏิบัติงานในห้องครัว เพื่อตรวจหาการปนเปื้อนสารเคมีและเชื้อจุลินทรีย์ ทั้งนี้ ได้กำชับเจ้าหน้าที่ให้ปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา อย่างเคร่งครัดแล้ว
ความเห็นของผู้แจ้ง: สุดยอดเลยค่ะ ไม่เคยได้รับบริการจากหน่วยงานราชการอย่างรวดเร็วและเอาใจใส่แบบนี้เลย ขอบคุณที่ทำให้การบริการประชาชนเปลี่ยนไปค่ะ รู้สึกอุ่นใจขึ้นมากค่ะ ประทับใจค่ะ ขอบคุณจริงๆ เป็นติ่งอาจารย์ชัชชาติและทีมงานเสมอและตลอดไป 💕
พื้นที่: แขวงหนองบอน เขตประเวศ กรุงเทพมหานคร